Besedilo objave delovnega mesta na GOV. SI: Gradbeni inšpektor (DM 241)

|  |  |
| --- | --- |
| Datum objave: | **31. 3. 2025** (ponedeljek) |
| Rok za prijavo: | 18. 4. 2025 do 23.59 (18 dni - petek) |
| Tip zaposlitve: | polni delovni čas |
| Institucija: | Inšpektorat RS za naravne vire in prostor |
| Način zaposlitve: | nedoločen čas |
| Tip objave: | javni natečaji |
| Številka zadeve: | 1003-6/2025 |
| Kraj opravljanja dela: | Kranj |

|  |
| --- |
| **Opis delovnega mesta:** |
| Z izbranim kandidatom bomo sklenili pogodbo o zaposlitvi na uradniško delovno mesto Gradbeni inšpektor, šifra DM: 241, delovno razmerje za **nedoločen čas,** s polnim delovnim časom (40 ur/teden) in **3 mesečnim poskusnim delom.** Izbrani kandidat bo delo opravljal v nazivu inšpektor III, z možnostjo napredovanja v naziv inšpektor II in inšpektor I. Izhodiščni plačni razred delovnega mesta je 25 (osnovna plača po Plačni lestvici iz Priloge 1 ZSTSPJS: 2.548,92 EUR bruto). Javni uslužbenec pridobi pravico do izplačila osnovne plače v vrednosti plačnega razreda postopno, na način iz 3. točke 1. odst. 101. člena ZSTSPJS.  Izbrani kandidat bo delo opravljal v poslovnih prostorih Inšpektorata Republike Slovenije za naravne vire in prostor, Območna enota Kranj, Bleiweisova cesta 20, 4000 Kranj, in na terenu. |
| **Zahteve za prijavo:** |
| **Kandidati, ki se bodo prijavili na prosto delovno mesto, morajo izpolnjevati naslednje pogoje:**   * **posebne pogoje,** določene v 89. členu Gradbenega zakona (GZ-1), in imajo izobrazbo, pridobljeno po študijskih programih najmanj ravni 1. stopnje oz. izobrazbo, ki ustreza ravni izobrazbe, pridobljene po študijskih programih 1. stopnje, z naslednjega področja:  1. **Gradbeništvo (po Klasius-P-16: 0732) ali** 2. **Arhitektura, prostorsko načrtovanje in urbanizem (po Klasius-P-16: 0731) ali** 3. **Metalurgija, strojništvo in kovinarstvo (po Klasius-P-16: 0715) ali** 4. **Pravo (po Klasius-P-16: 0421) ali** 5. **Interdisciplinarne izobraževalne aktivnosti, pretežno tehnika, proizvodne tehnologije in gradbeništvo (po Klasius-P-16: 0788);**  * najmanj 4 leta delovnih izkušenj s področja graditve objektov, po pridobitvi strokovnega naziva ravni prve stopnje (prva bolonjska stopnja), * izkušnje s področja graditve objektov če ima kandidat pridobljen naslov visokošolsko univerzitetno izobraževanje (prejšnje) / visokošolska univerzitetna izobrazba (prejšnja) ali najmanj specialistično izobraževanje po visokošolski strokovni izobrazbi (prejšnje) / specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja) / magistrska izobrazba (druga bolonjska stopnja), s področja izobraževanja, * državljanstvo Republike Slovenije, * znanje uradnega jezika, * strokovni izpit za inšpektorja (če ga kandidat nima, ga mora opraviti v najkasneje 6 mesecih od dneva imenovanja za inšpektorja), * opravljeno obvezno usposabljanje za imenovanje v naziv (če ga kandidat nima, ga mora opraviti najkasneje v enem letu od sklenitve pogodbe o zaposlitvi), * kandidat ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti, in ne sme biti obsojen na nepogojno kazen zapora v trajanju več kot šest mesecev, * zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.   **Posebnost delovnega mesta:** delo s posebnimi pooblastili (2. odst. 2. čl. Zakona o inšpekcijskem nadzoru).  **Zaželeno** je, da ima kandidat vozniški izpit B kategorije.  Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.  Izpolnjevanje zahtevanih pogojev kandidat dokazuje s predložitvijo pisne »Izjave kandidata o izpolnjevanju pogojev« (izpolnjen obrazec). Če kandidat z vpogledom v uradne evidence ne soglaša (ne podpiše izjave), mora vlogi sam priložiti ustrezna dokazila – v nasprotnem primeru se vloga kot nepopolna zavrže.  **Prijava se obvezno odda na priloženem obrazcu »Vloga za zaposlitev«.** Obrazca se ne spreminja, lahko pa se po potrebi doda vrstice za vnos podatkov.  **Obvezno** je treba priložiti kopijo verodostojnega dokazila o delovnih izkušnjah s področja graditve objektov.  **Zaželeno** je, da kandidat prijavi priloži tudi kopijo dokazila o izobrazbi (diploma), Europass življenjepis in dokazila o opravljenih strokovnih izpitih.  Strokovna usposobljenost kandidatov se bo presojala na podlagi navedb v prijavi, priloženih pisnih izjav in dokazil ter na podlagi razgovora, poleg tega pa lahko tudi z drugimi metodami preverjanja (pisno oz. praktično preverjanje znanja). |
| **Delovne naloge:** |
| * opravljanje nadzorstva na področju, za katerega je pristojen, * vodenje postopkov in izrekanje ukrepov v skladu z Zakonom o inšpekcijskem nadzoru, Zakonom o splošnem upravnem postopku in drugimi predpisi s področja, za katerega je pristojen, * vodenje postopkov in izrekanje ukrepov v skladu z Zakonom o prekrških, * vlaganje kazenskih ovadb za ugotovljena kazniva dejanja, * samostojno oblikovanje poročil o stanju na področju dela, ki ga izvaja, * sodelovanje pri oblikovanju poročil o stanju dela inšpekcije, * vodenje predpisanih in internih evidenc s področja nadzora ter s področja prekrškov, * opravljanje drugih nalog podobne zahtevnosti. |
| **Prednosti pri izbiri:** |
| (pustiti pazno) |
| **Postopek prijave:** |
| Kandidat pošlje pisno prijavo na priloženem obrazcu **Vloga za zaposlitev,** ki jo pošlje v zaprti kuverti z oznako: »Za javni natečaj – Gradbeni inšpektor (DM: 241)«, na naslov: Inšpektorat Republike Slovenije za naravne vire in prostor, Služba za splošne in pravne zadeve, Dunajska cesta 56, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: [kadrovska.irsnvp@gov.si](mailto:kadrovska.irsnvp@gov.si), pri čemer veljavnost prijave ni pogojena z elektronskim podpisom. Prijava je pravočasna, če je oddana priporočeno na pošto ali poslana po e-pošti najkasneje zadnji dan roka za prijavo. |
| **Besedilo in prijavni obrazec:** |
|  |